અમદાવાદ: ઉના ખાતે ગઇ કાલે અસ્મિતા યાત્રા બાદ ધ્વજવંદન અને મહારેલીનું આયોજન કરાયું હતું. આ મહારેલીમાંથી ભાવનગર તરફ પરત ફરતા યુવકો પર સામકેર ગામ નજીક કેટલાક લોકોએ હુમલો કર્યો હતો. આ હુમલામાં આઠેક લોકોને ઇજા થઇ હતી. આ ઘટનાને લઇ દલિતો પોલીસ સ્ટેશન પહોંચ્યા હતા. જ્યાં મોડી રાત્રે ટોળા અને પોલીસ વચ્ચે પથ્થરમારો થયો હતો અને પોલીસે ટિયરગેસના સેલ છોડ્યા હતા. આ ઘટનામાં પોલીસ ઇન્સ્પેકટર સહિત ચાર પોલીસકર્મીઓને પણ ઇજા થઇ હતી.